দ্য রোমান মিস্ট্রিজ

**দ্য রোমান মিস্ট্রিজ** হলো ক্যারোলিন লরেন্স রচিত একটি শিশুতোষ ঐতিহাসিক ধারাবাহিক উপন্যাস। সিরিজের প্রথম বই *দ্য থিভস অফ অস্টিয়া* ২০০১ সালে প্রকাশিত হয়েছিল এবং সতেরোতম ও শেষ বই *দ্য ম্যান ফ্রম পমেগ্রানেট স্ট্রিট* প্রকাশিত হয় ২০০৯ সালে। যুক্তরাজ্যে সিরিজটির দশ লাখেরও বেশি কপি বিক্রি হয়েছে এবং ১৪টি ভাষায় অনূদিত হয়েছে। পরবর্তীতে এটির একটি সিক্যুয়েল সিরিজ, বেশ কয়েকটি "মিনি-মিস্ট্রি", একটি স্পিন-অফ সিরিজ এবং কয়েকটি সহায়িকা বই প্রকাশিত হয়েছে। বিবিসি ২০০৭ এবং ২০০৮ সালে এর উপর ভিত্তি করে একটি টেলিভিশন সিরিজও তৈরি করেছিল।

বইগুলির পটভূমি হলো প্রাচীন রোমান সাম্রাজ্যের সম্রাট টাইটাসের শাসনামল। এই সিরিজটির প্রধান চরিত্র হলো চারটি শিশু: ফ্লাভিয়া (অস্টিয়াতে বসবাসকারী একটি ধনী রোমান মেয়ে), নুবিয়া (উত্তর আফ্রিকার নুবিয়ায় দাসী থেকে মুক্ত হয়ে আসা একটি মেয়ে), জোনাথন (একজন ইহুদি/খ্রিস্টান ছেলে) এবং লুপাস (একজন অনাথ বোবা ভিক্ষুক ছেলে)। ছেলেমেয়েগুলি অস্টিয়া অ্যান্টিকা, রোম, গ্রিস এবং অন্যান্য স্থানে সংঘটিত বিভিন্ন ঘটনার রহস্য উন্মোচন করে ও দুঃসাহসিক অভিযানে অংশ নেয়।
## চরিত্রসমূহ
### চার গোয়েন্দা
* **ফ্ল্যাভিয়া জেমিনা:** সমুদ্রের ক্যাপ্টেন মার্কাস ফ্ল্যাভিয়াস জেমিনাসের ধনী, রোমান মেয়ে।
***জোনাথন বেন মোর্দেকাই:** ফ্ল্যাভিয়ার প্রতিবেশী ইহুদি/খ্রিস্টান ছেলে। সে খুব দয়ালু কিন্তু কিছুটা হতাশাবাদী।
* **নুবিয়া** (জন্ম নাম: শেপেনওয়েপেট): একজন নুবিয়ান মেয়ে, যে আগে ফ্ল্যাভিয়ার দাসী হিসেবে ছিল। সে একজন প্রতিভাবান সঙ্গীতশিল্পী এবং পশুপাখির সঙ্গে তার ভালো সম্পর্ক রয়েছে।
* **লুপাস** (জন্ম নাম: লুকোস): একজন বোবা গ্রিক ভিক্ষুক, যার একটি মর্মান্তিক অতীত রয়েছে। ছেলেটি একটি মোমফলক এবং স্টাইলাস ব্যবহার করে যোগাযোগ করে।

### অন্যান্য চরিত্র
* **মার্কাস ফ্ল্যাভিয়াস জেমিনাস:** ফ্ল্যাভিয়ার বাবা, একজন সমুদ্রের ক্যাপ্টেন।
* **মোর্দেকাই বেন এজরা:** জোনাথনের বাবা, একজন ডাক্তার।
* **মিরিয়াম বাত মোর্দেকাই:** জোনাথনের বড় বোন।
* **অ্যারিস্টো:** শিশুদের গ্রিক গৃহশিক্ষক।

### ঐতিহাসিক ব্যক্তিদের উপর ভিত্তি করে তৈরি চরিত্রসমূহ
* প্লিনি দ্য এল্ডার, মিসেনাম নৌবহরের অ্যাডমিরাল এবং একজন দক্ষ প্রকৃতিবিদ
* প্লিনি দ্য ইয়ংগার, বৃদ্ধ প্লিনির ভাগ্নে বা ভাইপো
* টাইটাস, রোমের সম্রাট
* সিলিসিয়ার বেরেনিস, টাইটাসের নির্বাসিত ইহুদি কর্ত্রী
* ডোমিশিয়ান, টাইটাসের ছোট ভাই
* গাইউস সুইটোনিয়াস ট্রাঙ্কুইলাস, বিখ্যাত ঐতিহাসিক, যিনি সিরিজে প্রাথমিকভাবে ফ্ল্যাভিয়ার বাগদত্তা হিসাবে উপস্থিত হন
* গাইউস ভ্যালেরিয়াস ফ্ল্যাকাস, কবি, যিনি কয়েকটি উপন্যাসে কিশোর হিসাবে উপস্থিত হন এবং ফ্ল্যাভিয়ার প্রেমে আসক্ত
* টাইটাস ফ্ল্যাভিয়াস জোসেফাস, বিখ্যাত ইহুদি ঐতিহাসিক।
* ডোমিশিয়া লংগিনা, ডোমিশিয়ানের স্ত্রী
* জুলিয়া ফ্ল্যাভিয়া, টাইটাসের মেয়ে

## দ্য রোমান মিস্ট্রিজের উপন্যাসসমূহ

### প্রধান উপন্যাসসমূহ

# *দ্য থিভস অফ অস্টিয়া* (২০০১)
# *দ্য সিক্রেটস অফ ভিসুভিয়াস* (২০০১)
# *দ্য পাইরেটস অফ পম্পেই* (২০০২)
# *দ্য অ্যাসাসিনস অফ রোম* (২০০২)
# *দ্য ডলফিনস অফ লরেন্টাম* (২০০৩)
# *দ্য টুয়েলভ টাস্কস অফ ফ্ল্যাভিয়া জেমিনা* (২০০৩)
# *দ্য এনিমিজ অফ জুপিটার* (২০০৩)
# *দ্য গ্ল্যাডিয়েটর্স ফ্রম ক্যাপুয়া* (২০০৪)
# *দ্য কলোসাস অফ রোডস* (২০০৫)
# দ্য ফিউজিটিভ ফ্রম করিন্থ (২০০৫)
# *দ্য সাইরেনস অফ সুররেন্টাম* (২০০৬)
# *দ্য চ্যারিওটিয়ার অফ ডেলফি* (২০০৬)
# *দ্য স্লেভ-গার্ল ফ্রম জেরুজালেম* (২০০৭)
# *দ্য বেগার অফ ভলুবিলিস* (২০০৮)
# *দ্য স্ক্রাইবস ফ্রম আলেকজান্দ্রিয়া* (২০০৮)
# *দ্য প্রফেট ফ্রম এফিসাস* (২০০৯)
# *দ্য ম্যান ফ্রম পমেগ্রানেট স্ট্রিট* (২০০৯)

### অমনিবাস সংস্করণসমূহ

# *দ্য রোমান মিস্ট্রিজ* অমনিবাস ১**:** দ্য থিভস অফ অস্টিয়া, দ্য সিক্রেটস অফ ভিসুভিয়াস এবং দ্য পাইরেটস অফ পম্পেই।
# *দ্য রোমান মিস্ট্রিজ* অমনিবাস ২: দ্য অ্যাসাসিনস অফ রোম, দ্য ডলফিনস অফ লরেন্টাম এবং দ্য টুয়েলভ টাস্কস অফ ফ্ল্যাভিয়া জেমিনা।
# *দ্য রোমান মিস্ট্রিজ* অমনিবাস ৩: দ্য এনিমিজ অফ জুপিটার, দ্য গ্ল্যাডিয়েটর্স ফ্রম ক্যাপুয়া এবং দ্য কলোসাস অফ রোডস।

### বিশেষ বৈশিষ্ট্য
প্রতিটি উপন্যাসে গল্পের সাথে সংশ্লিষ্ট অন্তত একটি মানচিত্র থাকে, কখনও কখনও পরিকল্পনা বা ডায়াগ্রামও থাকে; এগুলো রিচার্ড রাসেল লরেন্সের তৈরি। এখানে অধ্যায়গুলিকে স্ক্রোল (Scroll) বলা হয়েছে। রোমান বই, যা পুরোনো যুগে গোটানো প্যাপিরাসের রোল বলা হতো, সেখান থেকেই এই নামকরণ করা হয়েছে এবং এগুলি রোমান সংখ্যা দ্বারা চিহ্নিত করা হয়। এছাড়াও রোমান শব্দগুলি ব্যাখ্যা করার জন্য ব্যবহৃত শব্দকোষকে ফ্ল্যাভিয়ার গৃহশিক্ষক অ্যারিস্টোর নামে "অ্যারিস্টোর স্ক্রোল" (Aristo's Scroll) বলা হয়েছে, এবং লেখকের টীকা, যা বাস্তব ঘটনা থেকে গল্পকে আলাদা করে, সেটিকে "দ্য লাস্ট স্ক্রোল" (The Last Scroll) বলা হয়েছে।

## মিনি-মিস্ট্রিজ

# *ব্রেড অ্যান্ড সার্কাসেস* (২০০৩)
#* *দ্য ম্যামথ বুক অফ রোমান হুডুনিটসে* একটি ছোটগল্প হিসেবে প্রকাশিত হয়।
#* পরে এটি একটি সংক্ষিপ্ত সংস্করণ উপন্যাসিকা (নভেলা) হিসেবে ২০০৭ সালের এপ্রিল মাসে বিশ্ব বই দিবসের (World Book Day) জন্য দ্য কোড অফ রমিউলাস (The Code of Romulus) শিরোনামে পুনঃপ্রকাশিত হয়।
# *ট্রিম্যালচিওজ ফিস্ট অ্যান্ড আদার মিনি-মিস্ট্রিজ* (২০০৭)
# *দ্য লেজিওনারি ফ্রম লন্ডিনিয়াম অ্যান্ড আদার মিনি-মিস্ট্রিজ* (২০১০)

## সহায়িকা বইসমূহ

# *দ্য ফার্স্ট রোমান মিস্ট্রিজ কুইজ বুক*
# *দ্য সেকেন্ড রোমান মিস্ট্রিজ কুইজ বুক*
# *দ্য রোমান মিস্ট্রিজ ট্রেজারি* (২০০৭)
# *ফ্রম অস্টিয়া টু আলেকজান্দ্রিয়া উইথ ফ্ল্যাভিয়া জেমিনা: ট্রাভেলস উইথ ফ্ল্যাভিয়া জেমিনা* (২০০৮)

## দ্য রোমান কোয়েস্টস (সিক্যুয়েল সিরিজ)

# *এস্কেপ ফ্রম রোম* (২০১৬)
# *দ্য আর্চারস অফ ইস্কা* (২০১৬)
# *ডেথ ইন দ্য অ্যারেনা* (২০১৭)
# *রিটার্ন টু রোম* (২০১৮)
*দ্য রোমান কোয়েস্টস* হলো *দ্য রোমান মিস্ট্রিজ*-এর একটি সিক্যুয়েল, যা রোমান ব্রিটেনকে কেন্দ্র করে লেখা হয়েছে। *দ্য ম্যান ফ্রম পমেগ্রানেট স্ট্রিট* সমাপ্তির দশ বছর পরে এই সিরিজের গল্প শুরু হয়।

এই সিরিজটিতে নতুন একদল শিশু গোয়েন্দাদের দেখতে পাওয়া যায়: রোমান ভাই-বোন জুবা, ফ্রন্টো এবং উরসুলা, এবং বৌদা নামে এক ব্রিটিশ মেয়ে। এই বইগুলিতে জোনাথনের ভাগ্নেদের (বা ভাইপোদের) পুনরায় নিয়ে আসা হয়েছে, যারা *দ্য রোমান মিস্ট্রিজ*-এর শেষদিকে শিশু ছিল। সিরিজের মূল চার গোয়েন্দা—ফ্ল্যাভিয়া, নুবিয়া, জোনাথন ও লুপাস প্রাপ্তবয়স্ক হিসেবে এখানেও উপস্থিত হয়।

### সিক্যুয়েলের ক্রমবিকাশ
২০০৮ সালে কিশোর-কিশোরীদের জন্য একটি ত্রয়ী সিক্যুয়েল (trilogy) সিরিজের প্রস্তাব করা হয়েছিল, যেখানে জোনাথনের ১৪ বছর বয়সী অনাথ যমজ ভাগ্নেদের মূল চরিত্র হিসেবে রাখার কথা ছিল। গল্পগুলির কিছু অংশ রোমান ব্রিটেনকে কেন্দ্র করে নির্মাণ করার পরিকল্পনা করা হয়েছিল এবং প্রথম বইটি ২০১০ সালের মার্চ মাসে প্রকাশিত হওয়ার কথা ছিল।

এই ত্রয়ীর প্রাথমিক নাম ছিল *দ্য ফ্ল্যাভিয়ান ট্রিলজি*, এবং এর পৃথক বইগুলির নাম হওয়ার কথা ছিল "ব্রাদার অফ জ্যাকালস", "কম্প্যানিয়ন অফ আউলস" এবং "প্রেই অফ লায়ন্স"। তবে, বিষয়বস্তু "দ্য রোমান মিস্ট্রিজ" সংশ্লিষ্ট রচনা হিসেবে খুব বেশি প্রাপ্তবয়স্কদের উপযোগী বলে বিবেচিত হওয়ায়, ক্যারোলিন লরেন্স তরুণ পাঠকদের জন্য ধারণাটি নিয়ে পুনরায় কাজ করেন এবং এর পরিবর্তে *দ্য রোমান কোয়েস্টস* রচনা করেন।

## দ্য রোমান মিস্ট্রি স্ক্রোলস (স্পিন-অফ সিরিজ)

# *দ্য সিউয়ার ডেমন* (২০১২)
# *দ্য পয়জনড হানি কেক* (২০১২)
# *দ্য থান্ডার ওমেন* (২০১৩)
# *দ্য টু-ফেসড গড* (২০১৩)

*দ্য রোমান মিস্ট্রি স্ক্রোলস* হলো একটি স্পিন-অফ সিরিজ যা থ্রেপটাস নামে ৮ বছর বয়সী একজন অস্টিয়ান ভিক্ষুক ছেলেকে নিয়ে রচিত। থ্রেপটাস মূল সিরিজের শেষ বই, *দ্য ম্যান ফ্রম পমেগ্রানেট স্ট্রিট*, এবং *দ্য লেজিওনারি ফ্রম লন্ডিনিয়াম অ্যান্ড আদার মিনি-মিস্ট্রিজ*-এর শেষ ছোটগল্পে উপস্থিত ছিল। এই সিরিজটি মূল সিরিজের চেয়ে কম বয়সী পাঠকদের জন্য লেখা হয়েছে।

## টিভি সিরিজ
বিবিসি এই বইগুলির উপর ভিত্তি করে *রোমান মিস্ট্রিজ*  শিরোনামে একটি টেলিভিশন সিরিজ নির্মাণ করেছিল। এই সিরিজের প্রথম সিজনটি ২০০৭ সালে এবং দ্বিতীয় সিজনটি ২০০৮ সালে প্রচারিত হয়েছিল।

## তথ্যসূত্র

## বহিঃসংযোগ
*অফিসিয়াল ''রোমান মিস্ট্রিজ'' ওয়েবসাইট
*টিভি সিরিজের জন্য বিবিসির অফিসিয়াল সাইট
*টিভি ট্রোপসে ''দ্য রোমান মিস্ট্রিজ'' পাতা